CELEX: 32009D0856
Language: el
Date: 2009-11-27 00:00:00
Title: 2009/856/ΕΚ: Απόφαση της Επιτροπής, της 27ης Νοεμβρίου 2009 , σχετικά με την έκδοση απόφασης χρηματοδότησης για το 2010 για ενέργειες επικοινωνίας, μελέτες και αξιολογήσεις, καθώς και την άμεση επιχορήγηση στον ΟΙΕ με βάση το άρθρο 168 παράγραφος 1 στοιχείο γ) του κανονισμού (ΕΚ, Ευρατόμ) αριθ. 2342/2002

28.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 313/126
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 27ης Νοεμβρίου 2009
   σχετικά με την έκδοση απόφασης χρηματοδότησης για το 2010 για ενέργειες επικοινωνίας, μελέτες και αξιολογήσεις, καθώς και την άμεση επιχορήγηση στον ΟΙΕ με βάση το άρθρο 168 παράγραφος 1 στοιχείο γ) του κανονισμού (ΕΚ, Ευρατόμ) αριθ. 2342/2002
   (2009/856/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως τα άρθρα 20, 23 και 41,
   τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2) (εφεξής καλούμενος «δημοσιονομικός κανονισμός»), και ιδίως το άρθρο 75,
   τον κανονισμό (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των λεπτομερών κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3) (εφεξής καλούμενοι «κανόνες εφαρμογής»), και ιδίως το άρθρο 90,
   Εκτιμώντας τα ακόλουθα:
   
               (1)
            
            
               Η απόφαση 2009/470/ΕΚ καθορίζει τις διαδικασίες που διέπουν τη χρηματοδοτική συνδρομή της Κοινότητας για συγκεκριμένες κτηνιατρικές ενέργειες, ιδίως όσον αφορά την πολιτική πληροφόρησης για την υγεία των ζώων, την καλή μεταχείριση των ζώων και την ασφάλεια των τροφίμων και τις τεχνικές και επιστημονικές ενέργειες.
            
         
               (2)
            
            
               Σύμφωνα με το άρθρο 19 της απόφασης 2009/470/ΕΚ, η Κοινότητα συμμετέχει οικονομικά στη διαμόρφωση μιας πολιτικής πληροφόρησης στον τομέα της υγείας των ζώων, της καλής μεταχείρισης των ζώων και της ασφάλειας των τροφίμων όσον αφορά προϊόντα ζωικής προέλευσης, η οποία περιλαμβάνει τη διεξαγωγή των αναγκαίων μελετών για την προετοιμασία και την ανάπτυξη νομοθεσίας στον τομέα της καλής μεταχείρισης των ζώων.
            
         
               (3)
            
            
               Το κοινοτικό σχέδιο δράσης για την προστασία και την καλή μεταχείριση των ζώων 2006–2010 (4) προβλέπει, ιδίως, τη συμμετοχή και την ενημέρωση κτηνοτρόφων/ζωεμπόρων, καθώς και του ευρέος κοινού, σχετικά με τα τρέχοντα πρότυπα προστασίας και καλής μεταχείρισης των ζώων, και τη συνεχιζόμενη παροχή υποστήριξης και δρομολόγηση νέων διεθνών πρωτοβουλιών για την ευαισθητοποίηση και την επίτευξη συναίνεσης σχετικά με την καλή μεταχείριση των ζώων. Για τον σκοπό αυτό, εφαρμόζεται μια ευρωπαϊκή στρατηγική για την επικοινωνία σχετικά με την καλή μεταχείριση των ζώων στην Ευρώπη και στο εξωτερικό, η οποία θα εξηγεί στους πολίτες τα διαφορετικά συστήματα ζωικής παραγωγής και το κόστος και τα οφέλη των υψηλότερων προτύπων καλής μεταχείρισης των ζώων.
            
         
               (4)
            
            
               Η ανακοίνωση της Επιτροπής προς το το Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών όσον αφορά μια νέα στρατηγική σχετικά με την υγεία των ζώων για την ΕΕ (2007–2013) αναγνωρίζει τη σημασία του διαλόγου μεταξύ των πολιτών, των ενώσεων της κοινωνίας των πολιτών και των θεσμικών οργάνων της ΕΚ (ιδίως της Επιτροπής).
            
         
               (5)
            
            
               Τα προηγούμενα έτη εφαρμόστηκε μια αποτελεσματική στρατηγική επικοινωνίας με σκοπό την προώθηση των θεμάτων που άπτονται της υγείας των ζώων και των αρχών της στρατηγικής σχετικά με την υγεία των ζώων στους ενδιαφερόμενους φορείς, τις οργανώσεις και την κοινωνία στο σύνολό της. Αυτή η στρατηγική επικοινωνίας θα πρέπει να συνεχιστεί. Το 2010, πρόθεση της Επιτροπής είναι η προώθηση, ιδίως, της σημασίας ταυτοποίησης και ανιχνευσιμότητας των ζώντων ζώων και καθ’ όλο το μήκος της τροφικής αλυσίδας κατά τη διάρκεια της ευρωπαϊκής εβδομάδας κτηνιατρικής.
            
         
               (6)
            
            
               Το έτος 2011 έχει χαρακτηρισθεί ως «Παγκόσμιο έτος κτηνιατρικής 2011» και θα σηματοδοτήσει την 250ή επέτειο της εκπαίδευσης σε κτηνιατρικά θέματα στον κόσμο. Θα καταρτιστεί στρατηγική επικοινωνίας που θα απευθύνεται στους διάφορους ενδιαφερόμενους φορείς προκειμένου να τονιστεί η σημασία του και να ενημερωθούν οι ενδιαφερόμενοι φορείς σχετικά με τις διάφορες εκδηλώσεις που πρόκειται να διοργανωθούν στη διάρκεια του εν λόγω έτους για τον εορτασμό του γεγονότος.
            
         
               (7)
            
            
               Το άρθρο 41 της απόφασης 2009/470/ΕΚ προβλέπει ότι η Επιτροπή υποβάλλει στο Συμβούλιο και στο Κοινοβούλιο έκθεση για την κατάσταση της υγείας των ζώων και τη σχέση κόστους/αποτελεσματικότητας της εφαρμογής προγραμμάτων για την εξάλειψη, τον έλεγχο και την παρακολούθηση ζωικών νόσων.
            
         
               (8)
            
            
               Επομένως, κρίνεται σκόπιμο η Κοινότητα να χρηματοδοτήσει για το έτος 2010 μελέτες, εκτιμήσεις αντίκτυπου, αξιολογήσεις και μέτρα της πολιτικής πληροφόρησης στους τομείς της ασφάλειας των τροφίμων, της υγείας και της καλής μεταχείρισης των ζώων και της ζωοτεχνίας. Πρέπει να καθοριστεί το ανώτατο ποσό που θα διατεθεί για τις εν λόγω ενέργειες.
            
         
               (9)
            
            
               Σύμφωνα με το άρθρο 22 της απόφασης 2009/470/ΕΚ, η Κοινότητα μπορεί να αναλαμβάνει ή να ενισχύει τα κράτη μέλη ή διεθνείς οργανώσεις με σκοπό να αναλαμβάνουν τις τεχνικές και επιστημονικές ενέργειες που είναι αναγκαίες για την ανάπτυξη της κοινοτικής κτηνιατρικής νομοθεσίας και για την ανάπτυξη επιμόρφωσης και κατάρτισης σε κτηνιατρικά θέματα.
            
         
               (10)
            
            
               Ο Παγκόσμιος Οργανισμός για την Υγεία των Ζώων (OIE) είναι ο διακυβερνητικός οργανισμός αρμόδιος για τη βελτίωση της υγείας των ζώων σε παγκόσμιο επίπεδο. Αναγνωρίζεται ως οργανισμός αναφοράς από τον Παγκόσμιο Οργανισμό Εμπορίου (ΠΟΕ) για τον καθορισμό προτύπων για το διεθνές εμπόριο ζώων και των προϊόντων τους.
            
         
               (11)
            
            
               Ο OIE διοργάνωσε διεθνή διάσκεψη με θέμα «Η εξέλιξη της κτηνιατρικής εκπαίδευσης για έναν πιο ασφαλή κόσμο» στις 12–14 Οκτωβρίου 2009.
            
         
               (12)
            
            
               Η διάσκεψη του OIE μπορεί να εξασφαλίσει καλύτερη κατανόηση της κοινοτικής πολιτικής για την υγεία των ζώων μεταξύ πρυτάνεων και διευθυντών κτηνιατρικών ιδρυμάτων και βασικών υπευθύνων για τη χάραξη πολιτικής σε εθνικό επίπεδο από όλο τον κόσμο και την ανάπτυξη της κτηνιατρικής εκπαίδευσης στις συμμετέχουσες χώρες. Κατά συνέπεια, η κοινοτική χρηματοδοτική στήριξη για τη διάδοση των πρακτικών της διεθνούς διάσκεψης του ΟΙΕ συνάδει με το στόχο για βελτίωση της κτηνιατρικής κατάστασης στην Κοινότητα.
            
         
               (13)
            
            
               Ο OIE προγραμματίζει τη διεξαγωγή διεθνούς διάσκεψης για τον αφθώδη πυρετό. Η εν λόγω διάσκεψη θα στηρίξει τις ενέργειες που καθορίστηκαν στην ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών όσον αφορά μια νέα στρατηγική σχετικά με την υγεία των ζώων για την ΕΕ (2007–2013). Κατά συνέπεια, κρίνεται σκόπιμο η Κοινότητα να συμβάλει σε αυτήν την πρωτοβουλία, με σκοπό να ενισχύσει την ανάπτυξη της κοινοτικής νομοθεσίας σχετικά με την εν λόγω νόσο. Ως εκ τούτου, η Κοινότητα θα πρέπει να συμβάλει σε αυτήν την πρωτοβουλία του OIE.
            
         
               (14)
            
            
               Σύμφωνα με το άρθρο 75 του δημοσιονομικού κανονισμού και το άρθρο 90 παράγραφος 1 των κανόνων εφαρμογής, της ανάληψης δαπάνης από τον κοινοτικό προϋπολογισμό προηγείται απόφαση χρηματοδότησης που καθορίζει τα ουσιώδη στοιχεία της ενέργειας που συνεπάγεται δαπάνη και εκδίδεται από το όργανο ή από τις αρχές τις οποίες έχει εξουσιοδοτήσει το όργανο.
            
         
               (15)
            
            
               Δυνάμει του άρθρου 168 παράγραφος 1 στοιχείο γ) των κανόνων εφαρμογής, είναι δυνατή η χορήγηση επιδοτήσεων χωρίς να προηγηθεί πρόσκληση υποβολής προτάσεων στην περίπτωση οργανισμών που κατέχουν εκ των πραγμάτων θέση μονοπωλίου. Ο OIE κατέχει εκ των πραγμάτων θέση μονοπωλίου στον τομέα του, επομένως δεν είναι απαραίτητο να προηγηθεί πρόσκληση υποβολής προτάσεων προκειμένου η Κοινότητα να συμβάλει στη διάδοση του τεχνικού και επιστημονικού υλικού σχετικά με τη διάσκεψη του OIE με θέμα «Η εξέλιξη της κτηνιατρικής εκπαίδευσης για έναν πιο ασφαλή κόσμο» και τη διοργάνωση και διεξαγωγή διεθνούς διάσκεψης για τον αφθώδη πυρετό.
            
         
               (16)
            
            
               Η παρούσα απόφαση χρηματοδότησης μπορεί επίσης να καλύπτει την καταβολή τόκων υπερημερίας βάσει του άρθρου 83 του δημοσιονομικού κανονισμού και του άρθρου 106 παράγραφος 5 των κανόνων εφαρμογής.
            
         
               (17)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΑΠΟΦΑΣΙΖΕΙ:
   Άρθρο 1
   Εγκρίνονται οι δραστηριότητες για την εφαρμογή των ενεργειών επικοινωνίας, των μελετών και αξιολογήσεων, καθώς και για την άμεση επιχορήγηση στον OIE που προβλέπονται στο παράρτημα. Αποτελεί απόφαση χρηματοδότησης κατά την έννοια του άρθρου 75 του δημοσιονομικού κανονισμού.
   Άρθρο 2
   Το ανώτατο ποσό συνδρομής που εγκρίνεται από την παρούσα απόφαση για την εφαρμογή του προγράμματος ανέρχεται σε 3 685 000 ευρώ που θα αναληφθεί από την ακόλουθη γραμμή του γενικού προϋπολογισμού των Ευρωπαϊκών Κοινοτήτων για το 2009:
   
               —
            
            
               Γραμμή προϋπολογισμού αριθ. 17 04 02 01: 3 685 000 EUR.
            
         Οι εν λόγω πιστώσεις μπορεί επίσης να καλύπτουν τόκους υπερημερίας.
   Άρθρο 3
   Οι επιδοτήσεις στον OIE θα χορηγηθούν μέσω σύμβασης επιδότησης χωρίς πρόσκληση υποβολής προτάσεων, δεδομένου ότι ο OIE είναι ο διακυβερνητικός οργανισμός για τη βελτίωση της υγείας των ζώων σε παγκόσμιο επίπεδο και, κατά συνέπεια, διαθέτει εκ των πραγμάτων μονοπώλιο, σύμφωνα με τους όρους που προβλέπονται στο προσαρτημένο πρόγραμμα εργασίας.
   
      Βρυξέλλες, 27 Νοεμβρίου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 155 της 18.6.2009, σ. 30.
   
      (2)  ΕΕ L 248 της 16.9.2002, σ. 1.
   
      (3)  ΕΕ L 357 της 31.12.2002, σ. 1.
   
      (4)  COM(2006) 13 τελικό.
   
      ΠΑΡΑΡΤΗΜΑ
      
         ΑΠΟΦΑΣΗ 2009/470/ΕΚ ΤΟΥ ΣΥΜΒΟΥΛΙΟΥ, ΤΗΣ 25ΗΣ ΜΑΪΟΥ 2009, ΣΧΕΤΙΚΑ ΜΕ ΟΡΙΣΜΕΝΕΣ ΔΑΠΑΝΕΣ ΣΤΟΝ ΚΤΗΝΙΑΤΡΙΚΟ ΤΟΜΕΑ, ΚΑΙ ΙΔΙΩΣ ΤΑ ΑΡΘΡΑ 20, 22, 23 ΚΑΙ 41 — ΔΡΑΣΤΗΡΙΟΤΗΤΕΣ ΓΙΑ ΤΟ 2010
      
      1.1.   Εισαγωγή
      
      Το πρόγραμμα αυτό περιλαμβάνει 6 μέτρα εφαρμογής για το έτος 2010. Βάσει των στόχων που αναφέρονται στην απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα, η κατανομή του προϋπολογισμού και οι κύριες ενέργειες έχουν ως εξής:
      
                  —
               
               
                  για επιδοτήσεις (στο πλαίσιο άμεσης κεντρικής διαχείρισης) (1.2):
                  
                              —
                           
                           
                              Κοινοτική οικονομική συνδρομή για τη χρηματοδότηση της διάδοσης των πρακτικών της διεθνούς διάσκεψης με θέμα «Η εξέλιξη της κτηνιατρικής εκπαίδευσης για έναν πιο ασφαλή κόσμο», που διοργανώνει ο OIE στις 12–14 Οκτωβρίου 2009, ύψους 50 000 ευρώ, η οποία αποτελεί κοινοτική συγχρηματοδότηση κατ’ ανώτατο όριο 80 % των συνολικών επιλέξιμων δαπανών.
                           
                        
                              —
                           
                           
                              Κοινοτική οικονομική συνδρομή για τη χρηματοδότηση της διεθνούς διάσκεψης για τον αφθώδη πυρετό, που διοργανώνει ο OIE το 2010, ύψους 200 000 ευρώ, η οποία αποτελεί κοινοτική συγχρηματοδότηση κατ’ ανώτατο όριο 33 % των συνολικών επιλέξιμων δαπανών.
                           
                        
            
                  —
               
               
                  για δημόσιες συμβάσεις (στο πλαίσιο άμεσης κεντρικής διαχείρισης) (1.3):
                  
                              —
                           
                           
                              Χρήση σύμβασης-πλαίσιο για την εκπόνηση μελέτης προς στήριξη έκθεσης σχετικά με την κατάσταση της υγείας των ζώων και τη σχέση κόστους/αποτελεσματικότητας της εφαρμογής προγραμμάτων για την εξάλειψη, τον έλεγχο και την παρακολούθηση ζωικών ασθενειών έως 100 000 ευρώ κατ’ ανώτατο όριο.
                           
                        
                              —
                           
                           
                              Χρήση σύμβασης-πλαίσιο για τη διεξαγωγή εκστρατείας επικοινωνίας με σκοπό την προώθηση του «Παγκόσμιου έτους κτηνιατρικής 2011» έως 200 000 ευρώ κατ’ ανώτατο όριο.
                           
                        
                              —
                           
                           
                              Χρήση σύμβασης-πλαίσιο για τις δημοσιεύσεις και τη διάδοση των πληροφοριών και της στρατηγικής σχετικά με την καλή μεταχείριση των ζώων έως 230 000 ευρώ κατ’ ανώτατο όριο.
                           
                        
                              —
                           
                           
                              Χρήση σύμβασης-πλαίσιο για τις δημοσιεύσεις και τη διάδοση των πληροφοριών με σκοπό την προώθηση των θεμάτων που άπτονται της υγείας των ζώων και των αρχών της στρατηγικής σχετικά με την υγεία των ζώων έως 2 905 000 ευρώ κατ’ ανώτατο όριο.
                           
                        
            1.2.   Επιδοτήσεις
      
      1.2.1.   Κοινοτική οικονομική συνδρομή για τη χρηματοδότηση της διάδοσης των πρακτικών της διεθνούς διάσκεψης με θέμα «Η εξέλιξη της κτηνιατρικής εκπαίδευσης για έναν πιο ασφαλή κόσμο», που διοργανώνει ο Παγκόσμιος Οργανισμός για την Υγεία των Ζώων (OIE) στις 12–14 Οκτωβρίου 2009
      
      Οι επιδοτήσεις καλύπτονται από γραπτή συμφωνία.
      
         Νομική βάση
      
      Άρθρο 23 της απόφασης 2009/470/ΕΚ
      
         Γραμμή προϋπολογισμού
      
      17 04 02 01
      
         Στόχοι που πρέπει να επιτευχθούν και αναμενόμενα αποτελέσματα
      
      Ο OIE διοργανώνει διεθνή διάσκεψη με θέμα «Η εξέλιξη της κτηνιατρικής εκπαίδευσης για έναν πιο ασφαλή κόσμο» στις 12–14 Οκτωβρίου 2009.
      Η διάσκεψη του OIE μπορεί να εξασφαλίσει καλύτερη κατανόηση της κοινοτικής πολιτικής για την υγεία των ζώων μεταξύ πρυτάνεων και διευθυντών κτηνιατρικών ιδρυμάτων και βασικών υπευθύνων για τη χάραξη πολιτικής σε εθνικό επίπεδο από όλο τον κόσμο και την ανάπτυξη της κτηνιατρικής εκπαίδευσης στις συμμετέχουσες χώρες. Κατά συνέπεια, η κοινοτική χρηματοδοτική στήριξη για τη διάδοση των πρακτικών της διεθνούς διάσκεψης του ΟΙΕ συνάδει με το στόχο για βελτίωση της κτηνιατρικής κατάστασης στην Κοινότητα.
      
         Περιγραφή και στόχοι του μέτρου εφαρμογής
      
      Κοινοτική οικονομική συνδρομή για τη χρηματοδότηση της διάδοσης των πρακτικών της διεθνούς διάσκεψης με θέμα «Η εξέλιξη της κτηνιατρικής εκπαίδευσης για έναν πιο ασφαλή κόσμο», που διοργανώνει ο OIE στις 12–14 Οκτωβρίου 2009.
      
         Υλοποίηση
      
      Άμεση κεντρική
      
         Απευθείας ανάθεση
      
      Άρθρο 168 παράγραφος 1 στοιχείο γ)
      
         Ανώτατο επιτρεπόμενο ποσοστό συγχρηματοδότησης
      
      Κατ’ ανώτατο όριο 80 % των συνολικών επιλέξιμων δαπανών
      1.2.2.   Κοινοτική οικονομική συνδρομή για τη χρηματοδότηση της διεθνούς διάσκεψης για τον αφθώδη πυρετό, που διοργανώνει ο Παγκόσμιος Οργανισμός για την Υγεία των Ζώων (OIE) το 2010
      
      Οι επιδοτήσεις καλύπτονται από γραπτή συμφωνία.
      
         Νομική βάση
      
      Άρθρο 23 της απόφασης 2009/470/ΕΚ
      
         Γραμμή προϋπολογισμού
      
      17 04 02 01
      
         Στόχοι που πρέπει να επιτευχθούν και αναμενόμενα αποτελέσματα
      
      Ο OIE προγραμματίζει τη διεξαγωγή διεθνούς διάσκεψης για τον αφθώδη πυρετό το 2010. Η εν λόγω διάσκεψη θα στηρίξει τις ενέργειες που καθορίστηκαν στην ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών όσον αφορά μια νέα στρατηγική σχετικά με την υγεία των ζώων για την ΕΕ (2007–2013). Κατά συνέπεια, κρίνεται σκόπιμο η Κοινότητα να συμβάλει σε αυτήν την πρωτοβουλία, με σκοπό να επιτευχθεί αποτελεσματικότερη προστασία από την εν λόγω νόσο.
      
         Περιγραφή και στόχος του μέτρου εφαρμογής
      
      Η Κοινότητα θα στηρίξει τον OIE στη διοργάνωση της εν λόγω διεθνούς διάσκεψης.
      
         Υλοποίηση
      
      Άμεση κεντρική
      
         Απευθείας ανάθεση
      
      Άρθρο 168 παράγραφος 1 στοιχείο γ)
      
         Ανώτατο επιτρεπόμενο ποσοστό συγχρηματοδότησης
      
      Κατ’ ανώτατο όριο 33 % των συνολικών επιλέξιμων δαπανών σχετικά με τη διοργάνωση της διεθνούς διάσκεψης.
      1.3.   Δημόσιες συμβάσεις
      
      Το συνολικό ύψος των πιστώσεων που έχουν διατεθεί από τον προϋπολογισμό του 2009 για τις δημόσιες συμβάσεις ανέρχεται σε 3 435 000 EUR.
      1.3.1.   Εκπόνηση μελέτης προς στήριξη έκθεσης σχετικά με την κατάσταση της υγείας των ζώων και τη σχέση κόστους/αποτελεσματικότητας της εφαρμογής προγραμμάτων για την εξάλειψη, τον έλεγχο και την παρακολούθηση ζωικών ασθενειών
      
      
         Νομική βάση
      
      Άρθρο 41 της απόφασης 2009/470/ΕΚ
      
         Γραμμή προϋπολογισμού
      
      17 04 02 01
      
         Ενδεικτικός αριθμός και είδος προβλεπόμενων συμβάσεων
      
      Μία σύμβαση παροχής υπηρεσιών (χρήση υφιστάμενης σύμβασης-πλαίσιο)
      
         Αντικείμενο των προβλεπόμενων συμβάσεων
      
      Εκπόνηση μελέτης η οποία θα χρησιμοποιηθεί ως συμβολή στην ολοκλήρωση της έκθεσης που αναφέρεται στο άρθρο 41 της απόφασης 2009/470/ΕΚ
      
         Υλοποίηση
      
      Άμεση κεντρική
      
         Ενδεικτικό χρονοδιάγραμμα για την έναρξη της διαδικασίας ανάθεσης δημοσίων συμβάσεων
      
      
         Ειδική σύμβαση
      
      Σύναψη μιας ειδικής σύμβασης παροχής υπηρεσιών (κατά τη διάρκεια του πρώτου τριμήνου του 2010) βάσει της σύμβασης-πλαίσιο αναφοράς SANCO/2008/01/055
      1.3.2.   Εκστρατεία επικοινωνίας με σκοπό την προώθηση του «Παγκόσμιου έτους κτηνιατρικής 2011»
      
      
         Νομική βάση
      
      Άρθρο 20 της απόφασης 2009/470/ΕΚ
      
         Γραμμή προϋπολογισμού
      
      17 04 02 01
      
         Ενδεικτικός αριθμός και είδος προβλεπόμενων συμβάσεων
      
      Μία σύμβαση παροχής υπηρεσιών (χρήση υφιστάμενης σύμβασης-πλαίσιο)
      
         Αντικείμενο των προβλεπόμενων συμβάσεων
      
      Προετοιμασία εκστρατείας επικοινωνίας η οποία περιλαμβάνει διάφορες δράσεις επικοινωνίας στο πλαίσιο του «Παγκόσμιου έτους κτηνιατρικής 2011», με σκοπό την προώθηση της κοινοτικής πολιτικής για την υγεία των ζώων κατά τη διάρκεια του εν λόγω έτους.
      
         Υλοποίηση
      
      Άμεση κεντρική
      
         Ενδεικτικό χρονοδιάγραμμα για την έναρξη της διαδικασίας ανάθεσης δημοσίων συμβάσεων
      
      
         Ειδική σύμβαση
      
      Σύναψη μιας ειδικής σύμβασης παροχής υπηρεσιών (κατά τη διάρκεια του δευτέρου τριμήνου του 2010) βάσει της σύμβασης-πλαίσιο αναφοράς SANCO/2009/A1/005
      1.3.3.   Δημοσιεύσεις και διάδοση των πληροφοριών σχετικά με τη στρατηγική για την καλή μεταχείριση των ζώων
      
      
         Νομική βάση
      
      Άρθρο 20 της απόφασης 2009/470/ΕΚ
      
         Γραμμή προϋπολογισμού
      
      17 04 02 01
      
         Ενδεικτικός αριθμός και είδος προβλεπόμεων συμβάσεων
      
      Τρεις συμβάσεις παροχής υπηρεσιών κατ’ ανώτατο όριο (χρήση υφιστάμενων συμβάσεων-πλαίσιο)
      
         Αντικείμενο των προβλεπόμων συμβάσεων
      
      Σύμφωνα με όσα προβλέπονται στο κοινοτικό σχέδιο δράσης για την προστασία και την καλή μεταχείριση των ζώων 2006–2010, οι ακόλουθες δραστηριότητες, που αντιστοιχούν στους τομείς 4 και 5 του σχεδίου, προβλέπονται για το 2010:
      
                  —
               
               
                  Ανάπτυξη αμφίδρομης ιστοσελίδας σχετικά με την καλή μεταχείριση των ζώων με σκοπό την προώθηση των στρατηγικών και των πρωτοβουλιών για την καλή μεταχείριση των ζώων, και επικαιροποίηση και διαχείριση του περιεχομένου της.
               
            
                  —
               
               
                  Παρακολούθηση του ερευνητικού σχεδίου για την ποιότητα της καλής μεταχείρισης των ζώων («Welfare Quality®» — http://www.welfarequality.net/everyone). Το σχέδιο «Welfare Quality®» στηρίζεται από την Επιτροπή αποβλέποντας στη δημιουργία δεικτών καλής μεταχείρισης των ζώων και στη βελτίωση της εμπορίας ζωικών προϊόντων με υψηλό επίπεδο καλής μεταχείρισης των ζώων.
               
            
                  —
               
               
                  Ιστοσελίδα «Αγρόκτημα» («Farmland») και εργαλειοθήκη των δασκάλων — περαιτέρω εξελίξεις. Ανάπτυξη πρόσθετων γλωσσών για την ιστοσελίδα, ενσωμάτωση υφιστάμενων παρόμοιων σχεδίων στη στρατηγική της εργαλειοθήκης των δασκάλων στην ιστοσελίδα «Αγρόκτημα», εκπόνηση ευρωπαϊκής μελέτης σχετικά με υφιστάμενα εκπαιδευτικά προγράμματα για την καλή μεταχείριση των ζώων.
               
            
                  —
               
               
                  Διοργάνωση εκδηλώσεων/διασκέψεων για την εκπαίδευση της καλής μεταχείρισης των ζώων.
               
            
                  —
               
               
                  Διοργάνωση παιδικού διαγωνισμού ζωγραφικής για την ανάδειξη νέου σχεδίου το οποίο θα χρησιμοποιηθεί σε διαφημιστικό υλικό.
               
            
         Υλοποίηση
      
      Άμεση κεντρική
      
         Ενδεικτικό χρονοδιάγραμμα για την έναρξη της διαδικασίας ανάθεσης δημοσίων συμβάσεων
      
      
         Ειδική σύμβαση
      
      Σύναψη τριών ειδικών συμβάσεων παροχής υπηρεσιών κατ’ ανώτατο όριο (κατά τη διάρκεια του πρώτου τριμήνου του 2010) βάσει της σύμβασης-πλαίσιο αναφοράς SANCO/2009/A1/005
      1.3.4.   Δημοσιεύσεις και διάδοση των πληροφοριών με σκοπό την προώθηση των θεμάτων που άπτονται της υγείας των ζώων και των αρχών της στρατηγικής σχετικά με την υγεία των ζώων
      
      
         Νομική βάση
      
      Άρθρο 20 της απόφασης 2009/470/ΕΚ
      
         Γραμμή προϋπολογισμού
      
      17 04 02 01
      
         Ενδεικτικός αριθμός και είδος προβλεπόμεων συμβάσεων
      
      Επτά συμβάσεις παροχής υπηρεσιών κατ’ ανώτατο όριο (χρήση υφιστάμενων συμβάσεων-πλαίσιο)
      
         Αντικείμενο των προβλεπόμενων συμβάσεων
      
      
                  —
               
               
                  Εβδομάδα κτηνιατρικής 2010:
                  
                              —
                           
                           
                              Διήμερη διάσκεψη στις Βρυξέλλες με όλους τους ενδιαφερόμενους.
                           
                        
                              —
                           
                           
                              Δημιουργία βίντεο και έντυπου υλικού για το ευρύ κοινό σχετικά με τη σημασία της ταυτοποίησης και της ανιχνευσιμότητας των ζώων.
                           
                        
                              —
                           
                           
                              Διοργάνωση εκδηλώσεων σε όλα τα κράτη μέλη για τους σπουδαστές πανεπιστημιακών σχολών κτηνιατρικής και για το ευρύ κοινό στη διάρκεια της εβδομάδας κτηνιατρικής και ανάπτυξη υποστηρικτικού υλικού με σκοπό την ευαισθητοποίηση σε θέματα υγείας των ζώων, συμπεριλαμβανομένης, για παράδειγμα, της στρατηγικής της ΕΕ σχετικά με την υγεία των ζώων, της ταυτοποίησης και της ανιχνευσιμότητας των ζώων και της λύσσας.
                           
                        
            
                  —
               
               
                  Προώθηση της κοινοτικής πολιτικής για την υγεία των ζώων σύμφωνα με τη στρατηγική σχετικά με την υγεία των ζώων:
                  
                              —
                           
                           
                              Παράταση της διαφημιστικής εκστρατείας με τη χρήση ειδικά διαμορφωμένου φορτηγού αυτοκινήτου το οποίο θα ταξιδεύει στην ΕΕ πραγματοποιώντας στάσεις σε γεωργικές εκθέσεις, κτηνιατρικά συνέδρια, τουριστικές εκθέσεις και σχολεία.
                           
                        
                              —
                           
                           
                              Ανάπτυξη έντυπου υλικού για το ευρύ κοινό σχετικά με τα διαβατήρια των ζώων συντροφιάς, σε όλες τις γλώσσες της ΕΕ.
                           
                        
                              —
                           
                           
                              Ανάπτυξη ηλεκτρονικού εγχειριδίου σχετικά με την πρόληψη της λύσσας προοριζόμενο για το ευρύ κοινό, το οποίο θα μεταφραστεί σε πολλές βασικές γλώσσες.
                           
                        
            
         Υλοποίηση
      
      Άμεση κεντρική
      
         Ενδεικτικό χρονοδιάγραμμα για την έναρξη της διαδικασίας ανάθεσης δημοσίων συμβάσεων
      
      
         Ειδική σύμβαση
      
      Σύναψη επτά ειδικών συμβάσεων παροχής υπηρεσιών κατ’ ανώτατο όριο (κατά τη διάρκεια του πρώτου και του δεύτερου τριμήνου του 2010) βάσει της σύμβασης-πλαίσιο αναφοράς SANCO/2009/A1/005